
PO MILOSTI BOŽJOJ 1 SVETE APOŠTOLSKE STOLICE 
BISKUP HVARSKI, BRAČKI I VIŠKI 
LJUBLJENOM SVEĆENSTVU I MILOM PUKU 
BLAGOSLOV I MIR OD GOSPODINA. 


Premili u Gospodinu! Eto nas opet u sv. korizimeno 
doba, u vrijeme osobitim načinom određeno za ozbiljna 
razmatranja i spasonosne odluke. Na sve ovo nas živo 
upućuje ljubezniva naša duhovna majka sv. Katolička 
Crkva čitavom svojom korizmenom liturgijom. Svojim 
snažnim i ganutljivim obredima, svojim zgodnim i po- 
budnim molitvama te funkcijama ona kroz ovo vrijeme 
neprestano uzdiže našu dušu u više sfere, u nebeske. 
visine, nutkujući nas da svoje misli odvratimo od ze- 


. maljskih prolaznih stvari, te ih obratimo na viši Božji 


poziv, na koji smo svi zvani, a koji mnogi od nas često 
u svjetovnom vrtlogu, na svoju nesreću, lako zaborav- 
ljamo. A ipak, ako samo i malo pažnje posvetimo da- 


našnjem stanju u svijetu, jasno opažamo svuda prst 
Božji, opažamo pravednu ruku Božju, koja se radi 
strašnih pojedinačkih i socijalnih grijeha. spustila na 
odmetno čovječanstvo. Svi moramo skrušeno priznati 
sa dobrim i pobožnim Tobijom: »Ipse castigavit nos 
propter iniquitates nostras« — »Bog nas je tako teško 


ali pravedno pedepsao radi naših velikih opačina« -' 


(Tob. 13, 6). Da, premili vjernici, današnji se svijet u 


većem dijelu odmetnuo od Boga i njegovog Krista, za- - 


bacio je ili omalovažio jedino spasonosnu Kristovu bo- 
žanstvenu nauku, zapao je u najčudnije i najhirovitije 
vjerske ideje i zablude, i sada ispaštava kaznu za svoje 
- bahato preziranje pravoga iBoga, za preziranje Njegove 
objavljene riječi i Njegove sv. Crkve. Svatko od nas 
žalibože može na svoje oči da vidi i svojim iskustvom 


da potvrdi kako strahovita opća svjetska kriza još 
sveudilj traje; ne opaža se još jasnoga znaka njezinom | 


jačem opadanju, a kamo li prestanku, i sve. se više 
mora da konstatira nemoć svih dosadanjih ljudskih 
palijativnih vanjskih pokušaja da se ona zaustavi. Nu 


koji je poglaviti uzrok ovom slabom djelovanju dosada-: 
njih upoirebljenih sredstava za sanaciju teškog stanja,. 


o tom vam kanim u kratko progovoriti u ovom pastir- 
skom pismu na duhovnu vašu pouku te blagotvornu 


pobudu na pravo kršćansko shvatanje i življenje. Pri: 


tome će mi biti direktivom divna enciklika sv. Oca 

Pape: »Caritate Christi«.- : 
Kada se nazad par godina pede javljati | jača ko. 

nomska kriza u pojedinim državama, osobito u Americi, 


odmah stadoše stručnjaci u gobpodaretvenim pitanjima, 

te političari, državnici i drugi učenjaci da se živo za- 
nimaju za sve vanjske pojave gospodarstvenog poreme- 
ćenja nastalog uslijed krize, i da potraže uzroke tim - 
ekonomskim nedaćama. I onda se jasno očitovala ne- 
moć ljudskog uma, prepuštenog samim svojim ograni- 
čenim silama. Mogli ste tada čitati u raznim učenim 
revijama i knjigama, da je kriza samo prolaznog eko- 
nomskog značaja, i da će se to brzo popraviti pomoću 
raznih državnih uredaba i zakona, koji bi regulirali 
vanjsku i unutrnju trgovinu ekonomskih dobara, Me- 


.đutim ta se predviđanja pokazaše sasvim pogrješna; 


kriza je neprestano rasla, zahvaćala je malo po malo 
sve dijelove svijeta, tako da nije ostala nijedna zemlja 
prosta od njenih teških udaraca, te su svi stanovnici 
našeg zemaljskog kruga, gdjegod se nalazili, osjetili. 
strašne njezine posljedice, i punim je pravom sv, Otac 
Papa u svojoj znamenitoj enciklici »Caritate Christi« 
od 8. svibnja prošle godine žalosnim srcem morao da 
konstatira »da već od općeg potopa teško. da nađemo 
tako duboko, tako općenito duhovno i materijalno po- 
remećenje, slično ovom u kojem se danas nalazimo«. 
-I sada, na pogled tolikih sve više rastućih nevolja, da- 
lekovidniji se umnici i državnici ozbiljnije zamisliše. 
Poučeni iskustvom uvidiše nedostatnost samih tehnič- 


* kih ekonomskih pokušaja za radikalno suzbijanje opće 


krize, te mnogi od njih javno priznadoše da je »kriza 
više u ljudskim dušama nego u materijalnom. poreme- 
čenju ekonomskih dobara« (kako je tu skoro izjavio 
franc. ministar-predsjednik Daladier): Jednom riječju 
da je kriza dublja nego li se misli, da je poremećenje 

i nered duboko zahvatio samu ljudsku dušu i u tome 
je prvenstveni izvor i čitave privredne krize. Kriza je 
dakle, premili vjernici, više moralna nego li gospodar- 
stvena, više nutrnja nego li vaniska, i ova zadnja nije 
drugo nego li kobna posljedica i žalosni izražaj nutrnje 
bolesti ljudske duše. Ovu je istinu .vazda, već od po- 
četka današnjeg stanja, naglasivao naš premudri Uči- 
telj i Vrhovni Glavar sv. Crkve, sv, Otac Papa. On ie 
neprestano u svojim poslanicama, u svojim govorima 
upozorivao čovječanstvo na pravi i duboki izvor svega 
zla u svijetu, na duboku izopačenost ljudskih srdaca, 
koja, opojena krivim materijalistikčim protukršćanskim 
zabludama i naukama, survaše sebe i čitavi ljudski rod 
u dosad neviđenu i nečuvenu općenitu nesreću. Sveti 
je Otac Papa istodobno sa konstatiranjem poglavitog 
uzroka krize živo pozivao ljude, osobito one koji su na 
vodećim položajima bilo u gospodarstvenom, bilo u 
političkom pogledu, da usporedno sa ekonomskim 
lijekovima, koji su dobri i potrebiti, posegnu također 
za drugim radikalnijim sredstvima, koja jedina mogu 
krizu potpuno izliječiti i ukloniti, a sastoje se u jakoj 
“i općoj moralnoj obnovi ljudskog društva na temelju 
jedino spasonosnih Kristovih načela, Zato je sv. Otac 
u svojoj poznatoj enciklici »Quadragesimo anno« o pra- 
vednom rješenju socijalnog pitanja — koju je nedavno 
osobitom pohvalom spomenuo novoizabrani predsjed- 
nik Američke Unije Franklin Roosevelt — izričito ka- 
zao-ove prevažne riječi: »Socijalnom pridizanju naroda 
. treba da prethodi obnova kršćanskog duha, od kojega 


su u zao čas otpali toliki ljudi koji se bave gospodar- * 

skim pitanjima, Samo tako ćemo postići da toliki narodi 
ne propadnu uzalud i da socijalna zgrada koja se zida, 
bude na pećini a ne na nestalnom pijesku.« (>Katol. 
Lisi« 80. VII. 1981., br, 80, str. 875.) Da vidite pak, 
premili vjernici, kako je moralno značenje današnje 
krize, što je, kako rekoh, sv. Otac vazda naglašivao i 
isticao, našlo odjeka kod učenjaka i državnika, od kojih 
neki i nijesu skloni katolicizmu, smatram shodnim da 
vam navedem neke od tih izjava. One potvrđuju mu- - 
drost i dalekovidnost našega sv. Oca i naše sv. katol, 


Crkve, koju On tako mudro vodi i predstavlja. - Bivši 


franc. ministar Flandin, inače poznati financijski stnuč- 
njak, u svom govoru na skupštini Društva Naroda u 
Ženevi u oktobru god, 1981. rekao je slijedeće: »Čo-_ 
vječanstvo plača za svoje grijehe. Ja ne govorim ovdje- 
samo ob onom strašnom zločinu, naime o evropskom 
Tatu od god. 1914—1918., gdje je potrošen znatni dio 
kapitala, sakupljenih od pređašnjih pokoljenja. Ja mi- 
slim da mi plaćamo radi pohlepe za uživanjem (pod- 
vučeno od mene) koja vlada u današnje vrijeme. Drža- 
va, gradovi, zavodi, prepušteni demagogiji podvostru- 
čiše, potrostručiše, pače i početverostručiše svoje bu- 
džete. Nigdje se ne pazi da se potrebe prilagode mo- 
gućnostima. Pače svuda se draži toli apetit skupina, | 
koli apetit pojedinih individua. Još nešto. Nikada se 
vlade i narodi nijesu izjavljivali solidarniji u među- 
narodnoj zajednici, a nikada nijesu mislili i radili na- 
cijonalnije. Pred krizom svak traži kolektivno rješenje, 
koje bi bilo u prilog vlastitim sebičnim egoističnim in- 
teresima. Svi se možemo u tom pogledu tući u prsa i 


5 


kazati: Mea culpa. « («Temps« od 25. X. 1981.) - Još 
jasnije govori drugi finane. stručnjak, smatran takovim 
ne samo u svojoj domovini u Francuskoj, nego posvuda 
u svijetu, bivši francuski ministar-predsjednik Caillau x 
(čitaj Cajo). On između ostaloga veli: »Mnogo se govori, 
osobito među mlađima, o nekoj potrebitoj revoluciji. 
Neki pače dolaze dotle da očekuju spasenje od komu: 
nizma. Isprazne riječi! Uistinu pak treba izvršiti jednu 
revoluciju, i to plodonosnu revoluciju, naime revoluciju 
u ljudskim dušama (potertano od mene). Treba uvjeriti 
sebe i druge, da je lagodna epoha u kojoj su živjeli naši 
ocevi i mi sami, već zaključena. Sada počimlje era 
žrtve, era požrtvovanja, kojoj se treba prilagoditi i vi- 
.soka čela oduprijeti se oluji.« (U listu »Capital« od 30. 
IV. 1982.) A početkom ove godine on se još jače iz- 
razio na slijedeći način: ,JTko da ne shvati zabrinutost, 


što ju nazadak moralne civilizacije zadaje onima koji. 


se zanimaju za velika pitanja današnjeg vremena? Nije 
moguća nikakva socijalna evolucija ili revolucija, zovite 


ju kako hoćete, ako nema za podlogu moralnu evoluciju. 
Dapače ne bi li bilo silno pogibeljno pokušati radikalnu 
preobrazbu današnjeg ekonomskog sustava u svijetu sa : 


ljudskim elementima koji bi bili u moralnom neravno- 
vjesju? Treba već jednom da razumijemo da se čovječja 
sreća ne postizava sa tehničkim gospodarskim poma- 
galima, da se sreća ne fabricira na serije kako Fordovi 
automobili. Odgoj duše, duhevno usavršenje pojedinaca 
(potertano od mene) to je temeljni uvjet napretka u 
svijetu." (Vidi dnevnik »D&peche« od 8. I, t, g.) Kako 
se očevidno razabire iz ovih prevažnih izjava, kojima 

bi se moglo nadodati još mnogo drugih sličnih iz drugih 
naroda, viđeniji intelektualci u svijetu svojim pomnim 
opažanjima te proučavanjem svih simptoma današnje 
opće krize dođoše do osvjedočenja, da je prvi i po- 
glaviti uzrok čitave krize unutar samosa modernoga 
čovjeka. Teška je moralna bolest zahvatila ljudsku 
dušu, pa iz pokvarene ljudske duševnosti, koja je drzo- 
vito odbacila Boga, prezrela božanstvenu Njegovu na- 
uku i Njegov sveti moralni zakon, proizlaze sve ljudske 
nevolje: nutrnje i vanjske, moralne i ekonomske. Tako 
se ovdje obistinjuje riječ Bož. Spasitelja koju kaza 
svojim učenicima: »Iznutra, iz srea ljudskoga izlaze zle 
misli, preljubi, bludnosti, ubijstva, krađe, lakomstvo, 
pakosti, lukavstvo, besramnosti, nenavidnosti, psovke, 
oholost, bezumlje. Sva ova zla iznutra izlaze i opoga- 


_Djuju čovjeka.« (Mk. 7, 21—23.) Ovo vrijedi toli za po- 


jedince, koli za čitavo ljudsko društvo, koje nije nego 
li skup pojedinaca, Ako su srca pojedinaca dobra i po- 
šlena, bit će tako i čitavo čovječanstvo; u protivnom 


. slučaju i čovječanstvo je izopačeno. Stoga je od prijeke 


potrebe da se najprije očisti i popravi glavni izvor 


. mutne i otrovne vode, ljudsko srce, da ne bi proizvađao 


tako strašne posljedice na propast pojedinaca i čitave 
ljudske zajednice. Nu na to nas, premili vjernici, može 
dobro da uputi samo kršćanska vjera. Ona je jedina 
kadra da svojim bož. naukom, svojim uspješnim vrhu- 
naravnim sredstvima proizvede vidno i radikalno po- 
boljšanje čovječanstva. 

Gore spomenuti odlični stručnjaci i učenjaci za- 


“ - dovoljavaju se da učine konstataciju zla što tišti ljudsko 

društvo i njegovih uzroka, i davaju samo generalne 
upute, ali dalje ne idu, potanje ne napominju uspješna 
moralna sredstva, koja bi stavila ljude u prijašnje 6uda- 
redno ravnovjesje, jer nemaju za io srčanosti ni aukto 
riteta, pošto su i oni zadojeni kobnim i pogubnim libe. 
ralnim duhom, i upravo u tome je slabost njihovih iz- 
voda. Nu na veliku našu sreću, premili vjernici, ni: 
imademo od Boga postavljenu nepogrješivu Učiteljicu 
i brižljivu Majku, sv. katol. Crkvu, koja se zauzimlje 
ne samo za vječni, nego i za vremenski spas čovječan- 
stva. U Njezino ime sv. Otac Papa, kako u početku spo- 
menuh, neprestano uči, nagovara, napućuje čitavi. svi- 
jet. On prihvaća svaku i najmanju priliku da pouči-i 
nutkuje toli pojedince koli narode da se svide, da od- 
bace grješnu i zlokobnu individualnu i narodnu sebič- 
nost, te da svi kao sinovi jednoga nebeskoga Oca, kao 


članovi jedne ljudske obitelji dadu dužno prvenstvo. 


dvjema stožernim kršćanskim krepostima, koje su 'te- 
meljem mirnog življenja pojedinaca, obitelji i naroda. 
naime kreposti kršćanske ljubavi i kršćanske pravile, 


koje je moderno materijalističko doba. prezreto i od-. 
bacilo, a na njihovo mjesto stavilo silu jačega na svoju. 


veliku nesreću i propast. Svoje .je blagotvorne ideje, 
kao i zgodne upute glede ozdravljenja opće krize sv. 


Otac posebnom pažnjom izložio u već pomenutoj pre- . 


važnoj enciklici »Caritate Christi«, koja je našla naj- 
življeg odjeka ne samo među katolicima, nego je tako- 


'đer bila osobito pohvaljena od mnogih nekatolika, - | 


Dosta je da vam spomenem kako je veliki židovski 
nadrabin u Američkoj Uniji dao tu Papinu poslanicu 

pročitati u svim židovskim sinagogama (crkvama), a 
ugledni senator Luiziane Long u Sjev. Americi opširno 
ju je citirao u svom govoru u američkom senatu uz 
pljeskanje ostalih senatora. Pače on je predložio da se 
čitava poslanica od riječi do riječi stavi u zapisnik se- 
nata, e da tako bude pri ruci senatorima pri prouča- 
vanju današnje krize, što je jednoglasno i prihvaćeno. 
Iz ovoga se vidi kako ugledni nepristrani i mudri ljudi 
po cijelom svijetu bez razlike vjere i narodnosti u velike 
štuju i časte našeg sv. Oca, kojega pak neki naši mudri- 
jaši, koji inače većinom crpe svu mudrost i znanje u 
framasunskoj lažljivoj štampi, svim nedoličnim po- 
grdama obasiplju, Ali time ovi pokazuju jedino svoju 
strastvenost i neznanje! 

Kako rekoh, zaslužuje da vjernici čuju glas svog 
duhovnog Oca, svoga Vrhovnoga Pastira, postavljenog 
od istoga Boga-Čovjeka Krista Spasitelja našega, i zalio 
eto pomnjivo slušajte što on veli o uzrocima današnjih 
nedaća, te koje nam spasonosne lijekove vruće pre- 
poruča za preporod čovječanstva. Opisavši najprije te- 
žinu današnjeg stanja, sv. Otac doslovno veli: ,Nad 
ovim žalosnim položajem otimaju Nam se bolni uzdasi 
iz duše, Ne možemo da se otmemo nuždi, da prema 
Našim silama izustimo one iste osjećaje ljubavi Presv. 
Srca Isusovog i da uskliknemo: >Žao mi je naroda< 
(Mark. 8, 2). Ali kudikamo više valja oplakivati sam 
korjen iz kojeg je izraslo ovo nadasve tužno stanje. 
Ako je u svako doba pristajala ljudskim odnošajima 
riječ Duha Svetoga, objavljena po sv. Pavlu, naime da 
je »korjen svih zala lakomost« (I. Timot. 6, 10), to u 

najvećoj mjeri pristaje dandanas. Nije li to ona pohlepa 
za prolaznim dobrima, koju je isti poganski pjesnik 
s pravom pokudio kao »kletu glad za zlatom«; nije li 
to ona prljava briga za isključivo svoje poslove, koja 
prečesto jedina ravna međusobne odnošaje bilo pojedi- 
naca bilo drušiva; nije li napokon u toj pohlepi, nazvali 
ju mi makar kojim imenom i oznakom, krivnja da ža- 
losnim srcem gledamo kako je rod ljudski doveden u 
= najskrajniju nevolju! Uistinu iz te pohlepe niknulo je 
međusobno nepovjerenje, koje koči snagu svakog ljud- 
skog trgovinskog saobraćaja; odavle su planule zublie 
nenavidnosti, koja tuđe dobro smatra svojom štetom; 


odavle je potekao onaj grdni individualizam, to jest ona , 
neumjerena ljubav prema sebi, koja sve radi i ped- 


ređuje isključivo svojem interesu, pri čem ne samo da 
zanemaruje tuđa prava, nego ih upravo nogom gazi; 
odavle je napokon nastala poremećenost općeg ravno- 


vjesja i nejednaka podjela dobara, uslijed česa se bo-: 


gatstvo čitavih država nagomilalo u rukama pojedinaca. 
Ovi opet — kako smo upozorili prošle godine u enci- 
kličkom pismu >»Quadragesimo anno« —-na golemu 
štetu naroda po miloj volji upravljaju trgovinom svega 
svijeta." (>Katol. List« br. 22/1982, str. 265.) Nijesu li, 
premili vjernici, ovdje baš zorno prikazane žalosne i 
kobne posljedice ljudske lakomosti, ljudske neobuzda- 
ne pohlepe za blagom i uživanjem na ovome svijetu? 
Nu čujte još dalje tužnu analizu današnjeg stanja u 
pismu sv. Oca, koju opet doslovno donosim. jer bi u 
slobodnom prikazu izgubila jačinu i srčanost izražaja: 
»Ali - nastavlja sv. Otac - ako se u međunarodne po- 

glove i odnošaje uvuče ova prevelika sebičnost, zlo- 
rabeći inače uredno domoljublje i pretjerano ističući 
dužnu odanost prema vlastitom narodu (koju odanost, 
međutim, pravi red kršć. ljubavi ne samo ne zabacuje, 
nego ju pače svojim propisima posvećuje i oživljuje), 
ako se, velim, u međunarodne odnošaje uvuče taj ne- 
umjereni nacijonalizam, ne će biti nijednog bilo kako 
velikog prekršaja Božjeg zakona, kojeg bi se smatralo 
grješnim. Tada će se, samo ako je učinjen iz domo- 
ljublja, držati poštenim i hvale vrijednim i onakav čin, . 
kakav bi se općenito smatrao pokudnim, ako bi se uči- 
nio u privatnim poslovima. Pođe li se dalje tim putem, 
nužno će na mjesto Božjeg zakona bratske ljubavi, što 
sve narode veže i spaja u jednu obitelj pod jednim 
Ocem nebeskim, stupiti svima zatorna mržnja. U jav- 
nom će životu biti pogaženi sveti božanski zakoni, koji 
bijahu vodiči svakog građanskog života i kulture; po- 
rušit će se čvrsti temelji prava i vjernosti, na koje se 
imadu oslanjati države; iskvarit će se napokon i iz- 
brisati one uredbe štono ih dobismo od pređa, koji su 
nužnom podlogom za procvat država i njihovim naj- 
pouzdanijim potpornjem vazda smatrali poštovanje 
Boga i nepokolebivo vršenje Njegovog svetog zakona.? 
[Ibidem str. 266.] *) 

> *) Onima koji bi opazili da eu citati nešto oduži, na- 
pominjem, da su ne samo svećenici, nego i svjetovnjaci i kršć. 
puk dužni da prate prevažne enciklike Sv. Oca Pape. koje 
sadržavaju auktoritativni nauk Crkve, a nažalost malo se či- 
taju. Imadđemo na hrv. jeziku lijepu analizu nekojih važnijih 
Papinskih pisama u knjizi sveuč. profesora dra. Živkovića: 
»Papine Eaciklike«. Nabavlja se u svim katol. knjižarama. 

Premili vjernici, eto ste čuli izvorne riječi sv. Oca, 
što ih On upravo apostolskom odlučnošću upravlja svi- 
ma, osobito velikim narodima, koji u svom nezasitnom 
imperijalizmu ne mare za nikakve Božje zakone, Vidjeli 
ste kako ih upozoruje na teške posljedice njihovog ne- 
pravednog egoizma, koje donose jedino nesreću njima 
i čitavoj ljudskoj zajednici, pa ruku na prsi i kažite 
može li se reći o našem sv. Ocu da se. on nahodi pod 
uplivom bilo koje vlasti, kako to lažno insinuira ne- 
kakva naša protivnička štampa? Ne, premili. vjernici, 
On svima otvoreno kaže muževnu apostolsku Tiječ, bilo 
im ugodno ili neugodno; u tome slijedi našeg 'Božan- 
skog Učitelja, koji nije prezao pred nikim da svjedoči 
za istinu. 

Ali naš Vrhovni Učitelj s SV., Otac Papa nije : ise za- 
dovoljio samo time da jasno označi poglaviti izvor svega 
zlau svijetu, nego je odrješito upro prstom i na paklenu 
protuvjersku propagandu što se organizuje po čitavom 
svijetu proti svakoj vjeri, napose pak proti našoj. sv. 

* katol. vjeri. Framasuni svake fele, te komunisti i nji- 
hovi raznovrsni. pomoćnici. izrabljuju. sadanje ekonom- 
ske i ine teškoće u kojima se nalazi bijedno čovječan- 
stvo, i.podžižu posvuda mržnju na Boga, na Krista, na 
Crkvu i nažalost na mnogim mjestima dosta uspjevaju. 


Osim iramasunskih loža i framasunskih vjenčića. koji 


djeluju i kod nas većinom kod t. zv. inteligencije, dan- 
danas imademo po raznim zemljama i organizacije t.zv. 
slobodne misli, te protuvjerske komunističke ćelije, 
kojima je svrha da oduzmu narodu, najveće njegovo 


blago, svetu vjeru. Iz početka se emisari. takvih .ra- 

zornih protuvjerskih poduzeća prikazuju kao zaštitnici 
nevoljnika i potlačenih i narodnih potreba, ali brzo 
očituju svoje opake namjere, te nadahnjuju svoje pri- 
staše najprije nepovjerenjem, zatim odvratnošću i div- 
ljom mržnjom na sve što se odnosi na Boga i sv. vjeru, 
napose pak na sv. Oca Papu, Crkvu i svećenstvo. Obično 
io oni rade lukavo, dok ne osvoje dušu svojih drugova, 
pa onda neprestano štrcaju otrov krivih ideja i nauka 
u bijedne njihove pameti i iskvarena srca. Tih protu- 
vjerskih pokušaja imade po čitavom svijetu pa i u nas. 
Glavni su im organizatori zlokobni ruski boljševici, ali 
nažalost nalaze oni potpore u pokudnoj vjerskoj apatiji 


mnogih vjernika, a još više u organizovanoj akciji fra- 


masunstva i slobodne misli, koji im utiru put svojom 


žilavom protukatoličkom propagandom po svemu svi- 


jetu. »Ovu pak bezumnu mržnju boljševika proti vjeri 


* - veli sv. Otac - iz koje nijednom građanskom poretku 


ne može niknuti niti mir niti sreća, već samo nemi- 
novna propast, neprestano podjaruju potajne sekte 


. (iramasuna); koje su po svojoj naravi vazda spremne 
.da podupiru svaku borbu proti Eogu i proti Crkvi, bilo 


s koje strane ona dolazila.« Premili vjernici, na ovo 


nas sve živo upozorava sv. Otac Papa u pohvaljenoj 


svojoj enciklici, pa nam i napominje kojim se sve sred- 
stvima imademo oprijeti toj novovjekoj barbarskoj na- 
jezdi: On nipošto ne zazire od naravnih sredstava u toj 
svetoj borbi i zato živo zagovara »pravedniju razdiobu 
zemaljskih dobara i sve ono čim bi se što uspješnije 


. cijelom ljudskom društvu moglo povratiti zdravlje i 


snagu, a njegovim bolesnim članovima miri pokoj«<. 

Zagovara također »opravdane napore oko promicanja 
pravog znanja i oko takvog ljudskog unapređenja, koje 
bi nas po ravnoj stazi dizalo sve više«. Ali, kako je 
naravno, On najvišu važnost pridaje moralnim i vrhu- 


naravnim sredstvima, naime duhovnoj obnovi po Kristu 


i vrhunaravnoj pomoći molitve i pokore. Da, premili 
. vjernici, u tu je svrhu nužno potrebita, kako to sv. Otac 
neprestano urgira, čvrsta religijozna organizacija kato- 
ličkih sila, koje bi razvijale revnu djelatnost za us- 
postavljenje Kristovog kraljevstva ne samo u pojedin- 
cima, nego i u krše, obiteljima i u svim ostalim ljudskim 
zajednicama, što se najbolje postizava po društvima 
Katoličke. Akcije. Dandanas je osobito potrebito da 
katolici budu svijesni sljedbenici i odlučni pobornici 


svoje sv. vjere, a zato im najbolje služe blagotvorna. 
društva Katol. Akcije. Tu se oni poučavaju i učvršćuju: 
u boljem poznavanju i srčanom ispovijedanju vjerskih - 


nauka; tu se oni duhovno jačaju češćim primanjem sv. 


sakramenata; tu oni dobivaju svijest o svojoj jakosti; 


te stiču potrebitu kršć. odvažnost za obranu vjere i 
“Crkve. Zato nemojte se čuditi, premili vjernici, da vam 
po primjeru sv. Oca i mi biskupi vazda stavljamo živo 
na srce da stupate u katolička društva. Imadete po 
svojim župama djevojačka, materinska, omladinška, 
križarska udruženja, kao što i treći red sv. Franje te 
sv. Dominika i razne druge bratovštine: ljubite vaša 
religijozna društva i učlanite se u njima, i točno vršite 
njihova pravila u pravom kršćanskom duhu, i tako ćete 
“postati sve revniji i gorljiviji Kristovi vojnici i brani- 
telji sv. vjere i Crkve. Kako i sami vidite, teška su 

vremena koja proživljujemo. Framasunstvo*) sa: dru- 
gim svojim pomoćnicima, uprlo je i kod nas sve sile da 
oslabi katoličku Crkvu, da omrazi sv, Cca Papu b- 
skupe i svećenike, osobito preko šlampe, koja se ne 
žaca nikakvih izmišljotina ili izvrtanja, samo da zavede 
neupućene, osobito mladež, te im ulije u srce ne samo 
nepovjerenje, nego i mržnju na Vrhovnog Glavara sv. 
Crkve, na biskupe, kako ste mogli i nedavno u raznim 
glasilima to opaziti i konstatirati. Kako pak izvjesno 
novinstvo lažno izvješćuje, neka vam služi ovaj tipični 
primjer: Polovicom oktobra prošle godine jedan naš 
pokrajinski list donio je na vidljivom mjestu velikim 
slovima ovu senzacijonalnu vijest: »Mussolini darije 
Papi veličanstveni dvorac u Albaniji: Castel Gandolio.« 
Neuki, čitatelji to slijepo vjeruju i napajaju se mržnjom 
na sv. Oca Papu, kao da je On u tijesnim vezama sa 
talijanskom fašističkom vladom. A što je u stvari? Ovaj 
je dvorac do 1870. bio vlasništvom Pape. Spomenute je 
godine Italija otela ga Papi, a god. 1929. sa lateranskim 
ugovorom obvezala se da.će ga preurediti kako je bio 
prije i vratiti ga pravom vlasniku, sv. Ocu, komu i pri- 
pada. Još nešto: Taj se dvorac ne nalazi u Albaniji, 
nego u Monti Albani (u Albanskim brdima), sat želje- 
znice daleko od Rima. Vidite, koliko li neznanja i pre- 


*) Između ostaloga dokazom su nam žilavijeg rada fra- 
masunstva simptomatične izjave Velikog Besednika Velike 
Lože »Jugoslavija« Damjana J. Brankovića, izrečene na go- 
dišnjoj skupštini dne 24. aprila 1982. gdje su utvrdili ras- 


“ pored njihove protukatoličke ofenzive za tek. god. 1938. Vidi 


»Kat. List« br. 9 od 2. HI. 1933., kao što i lanjske brojeve. 

friganosti u samoj toj' vijesti,.i takovim se eto.tobož 
istinitim vijestima ispunja mržnjom na Papu naša ne- 
upućena javnost! Kada je pak jedan naš svećenik pisao 
uredništvu prikoravajuć ga radi te kolosalne neistine, 
ono je u jednom od susljednih brojeva ispravilo vijest. 
izjavivši da ju je prenijelo iz uglednog beogradskog 
dnevnika >Politika«. I ovo je jedan dokaz, između to- 
likih, kako se kod nas sije mržnja.na Papu, svrhom da 
se udari na katoličku Crkvu, kojoj je On od Boga po- 
stavljen kao temeljni kamen, kao Vrhovni poglavica i 
Kristov namjesnik! Ovdje smatram shodnim da spo- 
menem još neke pokušaje uperene proti katol. Crkvi 
u zadnje vrijeme. — Nedavno je jedan poslanik u na- 
šem parlamentu podnio protuvjerski predlog o rastavi 
crkve od države, a neki dan opet neki drugi izniješe 
drakonski predlog o izgonu Isusovaca iz Jugoslavije i 
o zabrani njihovog reda u čitavoj našoj državi, što je 
uzrujalo ne samo cjelokupnu katol. javnost, pa i iste 
liberalce, nego i inovjerce pravoslavne i muslimane, 
čiji su sinovi okušali blagotvorni moralni upliv njiho- 
vih škola. Vidi se očito da bi nekoji hotjeli uvesti i kod 
nas žalosno stanje što framasuni i udruženi socijalisti 
te komunisti kušaju da.uvedii u Španjolskoj'i Meksiku, 
što ne bi bilo drugo nego li otvorena kulturna borba, 
od česa bi više trpjela opća zajednica i narod nego li 
Kkatol. vjera, koja je zazidana na čvrstom kamenu i 
vrata ju paklena ne će nadvladati, i koja: - kako nas 
povijest uči -'iz svake borbe izađe pročišćena i ojačana. 
Crkva ne traži borbe, »ona prima udarce a ne uzvraća 
ih, ali pazite. dobro«, zgodno .je kazao glasoviti franc. 

odvjetnik _Berryer, »ona je nakovanj koji je istrošio 
mnogo bata«, Svi su religijozni redovi: Franjevci, Do- 
minikanci, Isusovci i ostali, velezaslužni za vjeru i 
gtačbinu; oni su ne samo za nas Hrvate, nego i za sve 
katolike požrtvovni i vrijedni rađenici i dobročinitelji 
ne samo na vjerskom, nego i na kulturnom, prosvjet- 
nom i narodnom polju. Svi su za nas katolike svetinja, 

pa bi bila skrajnja nepravica da ge tako nezakonito i 
protiustavno bez ikakva razloga, bez ikakvog suda, 
Isušovce — iza kojih bi sektarci udarili na ostale re- 
dove — nedužne izgoni iz domovine kao bespravnu 
raju, pa smo sigurni da će u narodnoj skupštini pred- 
vladati razbor i da će se pri današnjim tolikim teško- 
ćama štono tište svijet, prištediti nepotrebna kulturna 
borba. Međutim, premili vjernici, ovi vam pokušaji 
jasno pokazuju namjere protivnika katol. Crkve, koje 
morate vazda spremno zakonitim sredstvima da osuje- 
tite. Zato svima opetujem.pobudne riječi slavne uspo- 
mene Pape Pija X.: >Nitko.ne smije-da ostane skršten'h 


ruku kada je u pogibelji vjera ili opće dobro!«, kao što 


i druge Leona XIII.: »Ništa ne uzobješćuje više smio- 
nost opakih nego li slabost dobrih«, što je još prije ka- 
zao poznati francuski povjesničar i državnik Luizot: 
»Zlo napreduje u svijetu više uslijed bojažljivosti i ne- 
rada dobrih nego li uslijed jakosti zlih.« Razmišljajmo 
Svi,.i svećenici i svjetovnjaci, ove često puta iskustvom 


. potvrđene riječi i dosljedno radimo: oboružajmo se 
. vjerskim: znanjem i srčanošću u katoličkim društvima, 


čitajmo i širimo samo katoličku štampu, katol. novine 
J 

i knjige*), i onda će se duh Krislov te pravo shvaćanje 
kršć. dužnosti učvrstiti u nama, onda protuvjerstvo, bilo 
koje boje, bilo vođeno od framasunsiva, slobodne misli 


ili komunizma ne će nimalo imati uspjeha među nama; 


na dobro vjere, crkve i domovine, 


Iz svega ovoga što sam vam ovdje nanizao, mož+te 
uvidjeti kako sv. Otac Papa vruće preporuča i naravna 
sredstva za očuvanje vjere u narodu. On hoće da se 
katolici okupljaju u društva Katoličke Akcije; on hoće 
da se katolici svojski i nesebično zalažu za svaku ra- 
zumnu i pravednu reformu na socijalnom polju, e da 


zavlada u ljudskom društvu više pravednosti i više 


ljubavi na temelju Kristovih načela. On hoće da svuda 
katolici budu prvi u obrani potlačenih i nevoljnih, jer 
time će se faktičnim blagotvornim djelovanjem katolika 
najuspješnije suzbiti laži i klevete protivnika, ali kako 
rekoh, on najveću važnost za brzo i potpuno ozdrav- 


*) Ovdje toplo preporučam između ostalih na osobiti 


način zgodno uređivane naše novine: jedini čisto katolički 


dnevnik »Hrvatska Straža« i njezin tjednik, sarajevski »Ka- 
tolički Tiednik«, splitski »Križ na Jadranu« i šibenski »Kato- 
lik«, koji bi imali sačinjavati jedno u dva izdanja. Tu ćete naći 
zgodnog aktuelnog oružja na obranu vjere i Crkve, Napose 

poduprimo jedini katolički dnevnik, koji je otvoren svima ka- 


tolicima bilo koje tendencije i koji, kako pozitivno znadem, . 


ide za tim da postane za nas katolike Hrvate ono što je za 
Francuze znani katol. dnevnik »La Croix«. Dao Bog da svi 
katolici u ovo teško doba shvatimo svoju dužnost prema kat. 
štampi i viribus unitis opremo se raznovrsnim protiv- 
nieima naše sv. vjere i Crkve! 

ljenje ljudskog društva i za svladanje protuvjerstva: 
pridaje vrhunaravnim sredstvima, gdje čovjek neposre- 
dmije sudjeluje s Pogom, naime molitvi i pokori ,,Vjera 
nas uči - veli.sv. Otac - kolika je moć ponizne, pouzdane 
i ustrajne molitve. iNijednom drugom dobrom djelu 
nije Svemogući Gospodin dao tako velika, tako opće-- 
nita i tako svečana obećanja kao molitvi: »Molite i dat 
će vam se, jer svaki koji moli, prima; koji traži, nalazi, 
i koji kuca, otvorit će mu se« (Mat. 6, 7-8). »Zaista, 
zaista vam kažem, ako što zatražite Ocu u ime moje, 
dat će vam« (Iv. 16, 23)." Da, premili vjernici, dobro- 
obavljena molitva vazda postizava svoj uspjeh, samo- 
ako pitamo što je u skladu sa Božjom voljom i nije na 
štetu spasa naše duše: Nu.osim zbog ovog Spasiteljevog 
obećanja, molitva već kao bogoslužni čin imade veliku 
važnost toli za čovjeka koji obavlja molitvu, koli za: 
čitavo ljudsko društvo. ,Čovjek kada moli, on se sjedi- 
njuje s Bogom i već time podržava živu misao o Bogu. 
Čovjek koji moli, ve& svojim poniznim držanjem ispo- 
vijeda pred svijetom svoju vjeru u Stvoritelja i Gospo-- 
dara svih stvari; ako se pak sjedinjuje sa drugima na 
zajedničku molitvu, već time priznaje da ne samo po- 
jedinac, nego i čitavo ljudsko društvo imade jednog 
vrhovnog apsolutnog Gospodara nad sobom." (»Katol, 
List« br. 23/1982, str. 378.) Stoga nam molitva već po 
sebi označuje socijalnu vrijednost Božjih zakona, što- 
je osobito dandanas od velike važnosti. Dandanas se 
pod uplivom kobnog laicizma, kojega je sv. Otac Papa 
nazvao »najvećom kugom današnjega vijeka«, također 
kod mnogih katolika krivnjom nejasnih pojmova, su-- 

:geriranih po liberalističkoj i-socijalističkoj štampi, ra- 
širila kriva misao, da je vjera samo privatna stvar po- 
jedinaca, da se pojedinac u svom privatnom životu 
može ravnati po Kristovim načelima, ali da vjera ne 
smije imati nikakva utjecaja na ljudsko društvo kao 


takvo. Ovo je načelo, premili vjernici, posve krivo i 


“bestemeljno, jer bi se po ovom načelu hotjelo suziti i 
ograničiti neizmjernu Božju vlast, hotjelo bi se ograni- 
čiti Njegovo Svemogućstvo. Ovim se hoće kazati, da 
uopće sva ljudska udruženja, dakle sve socijalne usia- 
nove pa i sama obitelj, nije vezana nikakvim (Božjim 
ni moralnim zakonom. Zato zgodno:na ovo odgovara 
učeni francuski kardinal Pie, biskup u Poitiersu polo- 
vicom prošloga stoljeća: ,Kazati da je Isukrst Eog po- 
jedinih individua i nužda obitelji, a da nije Bog svih 
naroda i ljudskih zajednica, to bi značilo da (Om nije 
Bog. Kazati da je kršćanski zakon određen samo za 
žovjeka pojedinca, a ne za udruženja, sastavljena jod tih 
pojedinaca, to bi značilo reći da On nije božanstven. 
“Kazati da Crkva može da sudi jedino privatni moral, ada 
ona nesmije prosuđivati javni i društveni moral, to bi 
značilo da Crkva nije božanstvena. - Uslijed lažnog 
nauka spomenutog kobnog laicizma dandanas u moder- 
nom svijetu vrijedi dvostruki zakon, jedan za privat- 
nike, drugi za društva: privatnik može iskazivati dužnu 
čast i štovanje Bogu, Stvoritelju svih stvari i Spasitelju 
ljudskoga roda, društvo pak kao takovo to ne smije, 
-ono ga mora ignorirati, ako ne i posve omalovažiti, šio. 
je donijelo najveću nesreću čitavom čovječanstvu. Tako 
:se pod uplivom tih lažnih ideja postupalo u ljudskim 

zajednicama, tako se postupalo u narodnom životu: 
nije se pazilo na Božje zakone u javnom životu, i čo- 
visčanstvo je išlo stramputice. Žalosne posljedice toz 
odalečenja Boga iz društvenog života, iz obitelji, iz 
škole, iz sudnice, iz zakonodavstva osjećamo dandan3s- > 
na svakom koraku u dosele neviđenom padu javnog 

morala i općeg poštenja. Na očigled današnjih straho— 
vitih čestih i općenitih. zločina, koji su posvuda na 

dnevnom redu, moramo da opetujemo sa prorokoz: 

»Non est enim veritas, et non est scientia Dei in terra. 
maledictum et mendacium et homicidium et iurtum et 

adulterium inundaverunt. Propter hoc lugebit terra el 
infirmabitur omnis qui habitat in ea.« (Ozea 4, 12-83.) 

>Jer nema istine. i ne poznaje se Boga na zemlji, zato: 
je poplavilo zemlju prokletstvo i laž i ubijstva i lupe- 
ština i preljub. Radi toga plakat će zemlja i trpit će svi 

koji pribivaju u njoj.«.- Doistine, premili vjernici, mi 

sve ovo na svoje oči žalosno gledamo i podnosimo pra-- 
vedne posljedice bezumnog odmetništva javnog živola 
od Eoga, pa se ovdje žalibože obistinjuje proročka rije 
jednog velikog državnika, koji reče: »Gdje je vjera. 
Privatna stvar, tu je korupcija, to jest svaka opačina, 
javna stvar.« Pravom je dakle glasoviti belgijski filozof 
i patriota kardinal Mercier nazvao »javnu apostaziju: 


. društvenog života najvećim zločinom XIX. vijeka«. —: 


Dobro je da: ovdje napomenem kako su i nekatolički 
filozofi naglašivali potrebu vjere u javnom životu, Tako- 
je n. pr. veliki grčki mudrac Platon izričito kazao: »Ne- 
poznavanje. Poga najveća je nesreća za državu: uze 
drmati vjeru znači razoriti temelje-ljudskog društva <. 

Poznati pak francuski povjesničar, inače pozitivisla 
Hipolit Taine napisao je ovu.značajnu ispovijest: »Ne 
može nego kršćanstvo da nas zaustavi na kobnoj str- 
mini, da zadrži neosjetljivo sklizanje, uslijed kojega 
postojano i svojom originalnom težinom naša rasa na- 
zaduje i upućuje se prema ćudorednom ponoru, £.aT0 
_Evanđelje još je danas najboljim pomoćnikom socijalnog: 


instinkta« (podvučeno od mene). A znani bivši pred- . 


.sjednik Američke Unije Coolidge u svojoj pozdravnoj 
poslanici na internacijonalni euharistijski kongres u 
. Chicagu god. 1926. napisao je ovu velevažnu izjavu, 

koja se odnosi na javni privredni život: »Mnogi se čude 
< izaviđaju divnom vremenitom napretku američkog na- 
.roda; neka znadu da je taj napredak tijesno spojen sa 
vjerskim osjećajima američkog naroda: nema irgovine 
“bez kredita, nema kredita bez poštenja, nema poštenja 
bez vjerskog uvjerenja.« — Iz svega ovoga slijedi da 
.katolici moraju vazda, bilo kao privatnici, bilo kao 


.udruženi u društva, bez ikakva obzira, otvoreno davati 


dužno privatno i javno štovanje svome Fogu i 
Njegovoj svetoj vjeri.i moralnom zakonu,.jer će se na 


«svima nami prema našem postupanju ispuniti ona pre- . 


. važna opomena našega 'Bož. Spasitelja: »Koji bude pri- 


“ -znao mene pred ljudima, priznat ću i ja njega pred 
-Ocem mojim, koji je na nebesima, A ko se odreče mene - 


pred ljudima, odreći ću se i ja njega pred Ocem svojim; 
koji je na nebesima.« (Mat. 10, 32-38.) 
“Ali još je, premili vjernici, jedna važna prednost 
molitve: »Pobožna će molitva - veli sv, Otac: - ukloniti, 
«osim toga, i sam uzrok nevolj&.koje smo spomenuli; 

naime nezasitnu lakomost za vremenitim dobrima. Jer 
iko moli, gleda u visine, t. j. prema nebeskim dobrima, o 
njima razmišlja i njih želi«, i tako ne postavlja sve svoje 
ufanje u prolazna zemaljska dobra, ne zanosi se za 
rijima, pa stoga u njemu nema mjesta onoj grješnoj 
poblepi za vremenitim uživanjem, koja podjarmljuje 
svjetovnog čovjeka koji nikada ne moli, i po tom ne 
poznaje vrijednost viših nebeskih darova. 

Osim spasonosnog oružja dobre i pobožne molitve 
još drugo velevažno duhovno sredstvo imademo mi 
kršćani u borbi proti opačini, u borbi proti nevjerstvu, 
a to je ponizna i skrušena pokora. Ona se ima da sa- 
stoji u pravom duhu pokajanja i u djelima kršć. po- 
kajanja. Pokoru nam naređuje sam Bož. Spasitelj, koji 
ju je naglasio odmah na početku svoga javnog nauča- 
vanja: »Poče Isus propovijedati i govoriti: činite po- 
koru!« (Mat. 4, 17) - tako nam spominje sv. Evanđelje. 
Znademo pak dobro da su i svi proroci prije Krista, 
pa i preteča Kristov sv. Ivan Krstitelj, u prvom redu 
propovijedali svomu puku pokoru, pokajanje za svoje 
grijehe, koje bi se često puta očitovalo i vanjskim po- 
kornim djelima. Suviše povijest nas Crkve uči, da je 
kršćanski puk sveđer u velikim nedaćama, u velikim 
nevoljama što bi ga zadesile, posizao za jednim i dru- 
gim najsnažnijim oružjem duhovnoga života, za moli- 
tvom i pokorom. - Danas kao da moderni svijet ne 
shvaća i ne će da daje važnosti ni molitvi, a još manje 
pokori; nu to je samo dokazom da je kod mnogih 


. ohladila vjera i briga za-vječno spasenje. Međutim 


Pravi kršćanin, koji znade za Božje zapovijedi i stalo 
4 ' š 

mu je za spasenje duše, ne osvrće se na mišljenje is- 
kvarenog svijeta, ne povađa se za njegovim zlim pri- 
mjerima, nego slijedi svoga Bož. Učitelja, koji je, i ako 
bijaše bez i sjene grijeha, i sam pokoru činio, jedino 
nami za izgled. Nastojmo dakle, premili vjernici, da 
vazda, osobito kroz ovo korizmeno vrijeme, probudimo 
u sebi čuvstva iskrenog i dubokog kajanja, što je prvi 
znak prave pokore, a zatim da vršimo i vanjska djela 
pokore, da točno ispunjamo barem ono malo posta i 
nemrsa što nam Crkva u ime Božje naređuje, a među- 
tim da današnje olakšanje izvanjskih pokornih djela, 
što nam ga Crkva udijeljuje radi teških vremena i radi 
naše slabosti, nadoknadimo jačom nutrnjom pokoromnm, 
srdačnijim nutrnjim pokajanjem, koje se očituje u po- 


boljšanju našega dosadašnjeg grješnog življenja, kao | 


što i obilnim pripomaganjem siromaha, jer kako kaže 
sv. Pismo: »milostinja nas oslobađa od smrti, čisti od 
grijeha i čini da nađemo milosrđe i život vječni« (Tob. 
12, 9). zap 

Nu, premili vjernici, još jednu veliku prednost po- 
kore hoću da istaknem, koja je napose važna za da- 
našnje doba. Kršćanin koji čini pokoru, on time daje 
javno priznanje Bogu i Njegovom moralnom zakonu; 
on time ispovijeda svoju grješnost i priznaje da smo 
dužni dati doličnu zadovoljštinu moralnom poretku od 
Boga vrhovnog zakonodavca postavljenom, ako koćemo 
dobiti oproštenje. »Zato - veli sv. Otac - moramo čuvati 
neokrnjeno prvobitno kršć. shvaćanje i važnost po- 
kajanja i pokore, i što je još važnije, truditi se da ih 
kršćani u praksi svagdanjeg života sve bolje apliciraju. 

To od nas traži sama obrana Boga i Vjere kojoj slu- 
žimo, jer vršiti pokoru znači ipso facto priznati i us- 
postaviti ćudoredni poredak u svijetu, koji je osnovan 
na vječnom zakonu, to jest na samomu Bogu. Tko daje 
Bogu zadovoljštinu za grijehe, on već time ispovijeda 
svetost vrhovnih ćudorednih zakona i priznaje njihovu 
obveznu moć, kao što i potrebu postupanja protiv nji- 
hovih kršitelja.« (>Katol. List« br. 24/1932, str. 289.) 
Dandanas naprotiv moderni čovjek ne cijeni pokoru, 
pače ruga se pokornim djelima dobrih kršćana. Cn ne 
smatra više sebe grješnikom, pa bio njegov zločin ko- 
liko hoćete strašan; on je u svojoj oholosti i u svojem 
nevjerstvu proglasio samoga sebe autonomnim, ne- 
zavisnim od svakog višeg zakona, i zato smo dandanas 
U privatnom, a još više u javnom životu žalosni svjedoci 
svake opačine, koje se moderni čovjek, dosljedan svo- 
me laičkom naziranju, ne samo ne stidi, nego ju cinički 
opravdava i brani. Zato dandanas čitamo u svakom 
broju novina o raznim ubijstvima, preljubima i drugim 
nemoralnostima, o samoubijstvima, jer je u svijetu 
malaksala ili posve iščezla vjera u pravoga Boga, našeg 
vrhovnog Gospodara i Zakonodavca, kojemu imademo 
svi da na koncu položimo strogi račun za svoja djela, 
dobra i zla. ,,Među osobite pogubne lažne nauke na- 
šega vijeka - nastavlja sv. Otac - treba brojiti onu koja 
u svojoj bezbožnoj drzovitosti rastavlja moralnost od 


vjere, oduzimajući time ljudskim zakonima svaku osno- 


vicu. Ova se zabluda mogla donekle mimoilaziti i sma- 
trati manje pogubnom dok bijaše ograničena na ne- 
kolicinu ljudi i dok je još vjera u Boga bila zajednička 

baština cijeloga ljudskoga roda. Ali danas kada bez- 


vjerstvo truje i široke slojeve naroda, susrečeio po- - 


svuda u svakidašnjem životu grozne posljedice 9v» 
zablude. Mjesto ćudorednog zakona, koji takoder mora 
pasti, kada se zabaci vjera u iBoga, stavlja se gruba 
sila što gazi svačija prava. Staru vjernost i poštenje i 
čestitost u međusobnim odnošajima zamijenila je niska 
čežnja za dobitkom, Ona premnoge goni da bez ikakva 


stida i vjere postupaju u svojim i u tuđim poslovima, . 


. Pa i zbilja! Kako može opstojati saobraćaj među iju- 
: dima, kako mogu ugovori imati. valjanost, gdje nema 
nikakva jamstva savjesti? A kako bi bilo moguće jam- 
stvo savjesti gdje nema vjere u Boga i nikakva straha 
Božjega? Ako se zabaci ovaj temelj, ako se odbaci 


Boga, propasti će sav ćudoredni zakon i ništa ne će — 


moći spriječiti da se polagano _ali sigurno survaju u 
ponor narodi, obitelji, država pa i sama civilizacija." 
(Ibidem.) — Nije li, premili vjernici, ovdje živim ali 
istinitim bojama opisano tužno stanje današnjeg mo- 
dernog svijeta, koji ne će da priznaje Boga i Njegov 


sveti moralni zakon? Nijesmo li pak mi svi do jednoga _ 
dužni da uspostavimo u svijetu cijenu i vrijednost mo-- 


ralnih vrednota, naglasujuć vazda apsolutnu vrhovni 
obvezatnost ćudorednog zakona ne samo za,pojedince, 
nego li i za sve društvene ustanove u ljudskoj 'za- 
jednici? To činimo, uz ostalo, kada ističemo dužnost 
pokore, a još više to činimo kada svojim. primjerom, 
točnim vršenjem pokornih djela bez ikakva ljudskog 
obzira odajemo priznanje Bogu i Njegovim svetim za- 
konima. Iz ovoga možete dobro razabrati socijalnu važ- 

nost pokore, koja koristi ne samo pojedincu koji ju- 
obavlja, nego i okolini pred kojom ju riječju i primje- 
rom zagovara. 
Premili vjernici, iz čitavog moga razlaganja što: 
sam ga u ovoj poslanici razvio na temelju krasne enci- 
klike slavnog vladajućeg našeg sv. Oca Pape, mogli ste: 


jasno uvidjeti kako sveta Crkva po ustima Kristovog 


Namjesnika za rješenje teške današnje krize, najveću 
važnost pridaje žurnoj moralnoj obnovi u Kristu čitavog“ 
čovječanstva, pojedinaca i ljudskih zajednica, koje su 
sastavljene od pojedinaca. U tu nam svrhu ova brižljiva 
Majka u prvom redu preporuča moćna vrhunaravna 
sredstva: molitvu i pokoru. Okoristimo se svaki za sebe - 
ovim spasonosnim pobudama, na dobro svakog pojedi- 
noga od nas, kao što i na dobro čitave ljudske zadruge! . 
»Nemojmo se tužiti - poručuje nam veliki crkveni na- 
učitelj sv. Augustin - i govoriti: vremena su zla. Budimo * 
mi, svaki od nas, sve to bolji, i vremena će biti bolja!< 


»Nemoj kuditi svoje vrijeme - nadodaje engleski pisac 


Carlyle. - Ako li ga nalaziš da je opako, a ti se pitaj 


što si učinio da ga poboljšaš.« Ovih se pametnih uputa, 


premili vjernici, i mi revno držimo: radimo najprije: 
oko svoga vlastitog poboljšanja i posvećenja, svim sretl- - 
stvima što nam ih dobri Gospodin stavio na raspola- 
ganje, naravnim i vrhunaravnim. osobito molitvom i 
pokorom! Dajmo vazda dostojnu čast Bogu i Njegovim 
sv. zakonima ne samo u privatnom nego i u našem 
javnom društvenom životu; ispovijedajmo sveđer otvo- 
reno, neustrašivo svoju vjeru; branimo srčano pred" 
svakim svoja vjerska načela; iskazujmo: bez ljudskog 

«obzira svoju sinovsku ljubav, odanost i poslušnost sv, 
Katol. Crkvi, sv, Ocu Papi, biskupima i svećenicima, 
koji su od Isusa Krista postavljeni da vode kršć, narodi 
putem spasenja! Čuvajmo se od svakog protuvjerstva, 
koje se dandanas i kod nas mnogo širi, pogodovano po 
framasunstvu, po slobodnoj misli i komunizmu; 'su- 
protstavimo se odlučno i odrješito njegovom razornoni 
djelovanju, ma gdje se ono pojavilo; tim ćemo učiniti 
najveće dobro ne samo. sebi nego i domovini, i kada 
“budemo tako radili za širenje i učvršćenje kraljevstva 
Božjega u nami i u drugima, budimo sigurni da ćemo 
.onda uživati puninu mira obećanu po proroku: '3 e- 
debitin plenitudine pacis. 

Premili vjernici; preporučio sam vam na osobiti 
način dva prevažna vrhunaravna sredstva za našu ub- 
novu u Kristu: molitvu i pokoru. Zgodna nam se eto 

.prilika ove godine pruža da sa većim uspjehom: uz 
“obilje milosti to izvršimo. Kako već znadete iz novina, 
ove se godine od 11. pr. veljače do dojduće veljače slavi 
važni jubilej: 75 - godišnjicu čudesnih ukazanja Ne- 
«oskvrnjene Djevice u Lurdu. Tu se svake godine na 
«očigled svega svijeta, vjernoga i nevjernoga. na zagovor 
milostive Pirenejske Gospe događaju neizbrojna i ve- 
lika čudesa tjelesna i duhovna, ozdravljenja tijela i 
ozdravljenja duša. Sjetimo se da je to redovito nagrada 
žarkih molitava i skrušenih pokornih djela pobožnih 
vjernika koji gorljivije poslušaše poruku Lurdske 
Djevice, upravljenu svima kršćanima preko pobožne 
blažene Bernardice: »Molite i pokoru činite!« «Nu još 
nas druga važnija zgoda nuika na življu molitvu i po- 

kera. Dne 6, prošloga siječnja veliki je naš Papa izdao“ 
pismo »svim Kristovim vjernicima«, kojim proglasuje 
»izvanrednu svetu godinu i veliki Jubilej prilikom n2-- 
vršenog devetnaestog stoljeća otkad je izvršeno otkup- 
lienje ljudskoga roda«. Tom zgodom, kako ističe sv. 
Olac, ne slavimo samo obljetnicu smrti Spasitzljeve, 
nego i obljetnicu osnutka Presv, Euharistije, ustanov- 
ljenje svećeničkog reda, postavljenje BI. Djevice Ma- 
rije majkom svih ljudi (pod križem), uskrsnuće Kri- 
stovo, ustanovljenje sv. ispovjedi, prvenstvo Petrovo, 
Kristovo uzašašće te dolazak Duha Svetoga. >Ima li, 
mili sinovi, što svetije, ima li što dostojnije od ove sto- 
ljetne slave? Iz ovih udivljenja vrijednih dozađaija i 
darova, u kojima je sadržan zemaljski život Isusa Kri- 
sta, izvire nama život, koji je pravi život, i rađa se 
cjelokupnoj ljudskoj zajednici novi red!« kliče Pijo XI 
>U molitvama i zadovoljštinama postarajmo se ne samo- 
za naše vječno spasenje, nego i čitavog ljudskog roda, 
koji su tolike krive nauke nagnale na stramputicu, 
tolike zadjevice, međusobna trvenja i nesreće u velike 
stradanje, a tolike pogibli u zdvojnu tjeskobu. Dao - 
milosrdni Bog da bi sveta godina, koju ćemo doskora 
(naime počam od Nedjelje Muke, 2. aprila t. g.) sveto 
započeti, povratila dušama mir, Crkvi posvuda dužnu 
slobodu, a svima narodima slogu i pravo blagostanje!« 
Ovo su želje i nade koje sv. Otac izriče i očekuje od - 
pobožnog i pokornog proslavljenja ovog vanrednog. ju- - 
bileja sa strane kršćanskoga puka. Na ovu toplu pobudu 
našeg Vrhovnog Pastira spremno se odazovimo i mi. 
svi Njegovom očinskom i apoštolskom pozivu! Raz-- 

-mišljajmo sve to življe i pobožnije o neizmjernom djelu = obitelji, za našu domovinu i za čitavo teško iskušano 
Isusovog otkupljenja, o neizrecivoj Isusovoj ljubavi, čovječanstvo! 
“očitovanoj nam osobito svojom gorkom mukom i smrću 
na Križu! Dobro znadem, premili vjernici, da vi, po 
primjeru naših bogoljubnih pređa, još i sada gojite po- 
sebnu pobožnost i štovanje Muci Isusovoj, da često 
- obavljate ganutljivu bogoljubnost Sv. Križnog Puta, da 
pokornim duhom vršite i starinske duže procesije sa 
Sv. Križem, kako se to naročito obavlja na ovom otoku 
u svim mjestima između Jelse i Starigrada. Premili 
-vjernici, ojačite sve više svoju vjeru u današnjim teškiša 
* vremenima; prosite od dobroga Gospodina oproštenje 
i pomoć u prahu i pepelu; molite napose za velik» 
«aktualne potrebe sv. Crkve; slušajte redovito i pobožno 
sv. misu, u kojoj se otajstvenim ali realnim načinom 
-na našim oltarima ponavlja smrt Spasiteljeva! Očistite 
-svi svoju dušu u ovo korizmeno doba po dobroj svetoj 
ispovjedi! — sve ovo gorljivo i žarko činite, i onda će 
se ispuniti obećanje Božje dano po proroku: »Ako se 
grješnik pokaje i bude pokoru činiti za sve svoje gri- 
.jehe što ih je počinio, i bude ispunjao sve moje zapo- 


U Hvaru, na praznik Stolice Sv. Petra, 
dne 22. veljače 1938. 


f MIHO, biskup. 


“vjedi i vršio pravdu: živjeti će i ne će umrijeti, i sve : ' oo ' 
ću njegove opačine što ih je počinio, zaboraviti.« (Ezek. : od I 

18, 21—22.) i 

“Premili vjernici, neka ova izvanredna sveta godina, : sia! 

po odvjetovanju Neoskvrnjene Djevice i naših svetih "> Pročitajte, mnogopoštovani dušobrižnici, ovu po- 
mučenika Stjepana, Prospera, Jurja, Vincenca, bude slanicu svojim vjernicima u dvije ili tri nedjelje, i to 
“puna duhovnih i vremenitih plodova za našu sv. Ka- u većim župama gdje imade više sv. misa, ne samo na 
“tolišku Crkvu, za svakoga pojedinoga od_.nas, za naše ' mj nego i još na jednoj drugoj najviše posjećenoj! ' 

